Twins - Astrodienst Gastgebruiker u1336689390
26-sep-2016, 19:05 UT/GMT
General Issues > Twins As praat en pleit nie meer help nie – For the Love of His Truth
Die kernboodskap van die beeld van die olie en die lampe vind ons in vers 6. “Nie met mag en krag sal jy slaag nie, maar deur my Gees, sê die Here die Almagtige.”
Dis wat die moedelose Serubabel moes hoor : die sukses van sy onderneming het nie afgehang van menslike vermoëns en planne nie, maar van God se Gees wat krag gee. Deur die krag van God se Gees sal die grootste berg, die ongemaklikste struikelblok, ‘n gelykte word! (7) Hoe nodig het ons nie om hierdie boodskap te hoor nie. Ons het mos die neiging om alles met brute krag en geweld te wil regforseer. Ek wil my familie regskree. Ek wil my man regpreek. Ek wil my werksmense sommer met ‘n dropper regmoker tot bekering! God herinner ons… “Nee, my kind, nie deur krag en geweld nie, maar deur my Gees…”
Kom ons vat dit maar vir ‘n feit: ons kan niemand deur menslike geweld en oorredingskrag verander nie. Ons kan nie self lewe blaas in iemand wat geestelik dood is nie. Ons kan niemand se gewete bring tot berou nie. Ons kan niemand beweeg tot bekering nie…maar die Heilige Gees kan!
Hierdie visioen van Sagaria beklemtoon ons totale afhanklikheid van God se Gees. Die lampe van die kandelaar word voortdurend voorsien vaan olie. Sonder die olie kan die lampe nie brand nie. Die lampe simboliseer die aanbiddingsgemeenskap, in ons taal, die gemeente. Sonder die bekragtiging en energie van die Heilige gees kan ons nie kerkwees nie, kan ons nie effek hê op mense rondom ons nie, kan ons nie slaag met ons Godgegewe take nie. Ek en jy kan nie in hierdie donker wêreld skyn en ‘n verskil maak sonder die olie van die Heilige Gees nie.
Die heerlike boodskap van Pinkster is juis dat die Heilige Gees tot beskikking is van elke kind van God!
As ons dan nou besef dat ons afhanklik is van die Heilige Gees, wat dan nou?
Bid vir die bekragtiging van die Gees. Gebed is die duidelikste bewys dat ek nie meer op eie vermoëns staatmaak nie, maar op die Heilige Gees. God skenk sy Gees in antwoord op gebed. (Lukas 11:13)
Waak dat ek nie die Gees bedroef en uitblus nie. (Efesiërs 4:30) Hoe keer ek dat ek die Gees bedroef? (Ef 4:31,32) Stel my verhouding met my medemens reg!
Getuig onder beheer van die Heilige Gees. Hy gee die krag daarvoor. (Handelinge 1:8) Die Heilige Gees maak ons nie passiewe dromers met wollerige idees nie, maar gehoorsame arbeiders in God se wingerd! Vertel maar net in opregtheid wie Jesus is en wat Hy vir jou gedoen het. Moenie geestelike geweld en druk op mense toepas nie. Laat die Gees jou lewe spontaan oorheers, sodat jou woorde deur jou lewensstyl ondersteun word.
Wie op die Heilige Gees vertrou het rede om positief blymoedig te wees. Die pessimiste sou destyds sê : kyk hoe stadig vorder die tempel, dit sal nooit klaarkom nie. ‘n Belangrike deel van die boodskap wat Sagaria moes oordra is: Moenie ‘n klein begin verag nie! (10) Ja, die ware Christene is min, die wat vashou aan die waarheid van die Woord is yl gesaai, ons woorde voel so swak, ons pogings lyk so nietig… Moenie dit geringskat nie. Onthou vir die Gees is niks onmoontlik nie. (Hy kon Paulus die klipharde Fariseër verander…) Jesus self het ons daarop gewys die koninkryk van God begin maar klein, soos ‘n mostertsaadjie, maar dit groei onstuitbaar…
God sorg self dat sy tempel gebou word!
Hiervoor het Hy destyds mense gebruik wat afhanklik was van die Gees. Die fisiese tempel is wel herbou in die tyd van Sagaria, maar God is vandag nog met iets baie groters besig. Hy bou sy ewige tempel, sy kerk, die liggaam van Jesus. God gebruik weereens mense hiervoor wat afhanklik is van die Heilige Gees. Jesus is ons Gesalfde, Hy was vol van die Heilige Gees en Hy gee sy Gees aan ons om die werk te kan doen. Hierdie feit gee ons hoop en vuur ons aan om te werk. Ons kan Hom vertrou om deur sy Gees groot dinge te doen, al lyk ons pogings hoe klein!
Ek wens my waardering weereens uit te spreek teenoor Johannes de Koning vir die beskikbaarstelling van hierdie waardevolle en kragtige boodskap.
This entry was posted in Afrikaans, Afrikaanse artikels, Articles, As praat en pleit nie meer help nie, Believer, Genade, Grace, Grant Swart, Heilige Gees, Jesus Christus, Johannes de Koning, morele prestasie, ongeloof, Paul, Paulus, Salvation, slegs deur genade, sondaar, sonde, sondige natuur, Sovereign Grace, Sovereignty of God in Salvation, Total inability, Totale onvermoe, Tsumeb, Uitverkies sonder voorwaardes, uitverkiesing, uitverkorenes and tagged As praat en pleit nie meer help nie, bekering, bid, Christene is min, getuig, God bou Sy tempel, Grant Swart, Heilige Gees, Johannes de Koning, moedeloos, ons kan niemand beweeg tot bekering nie, Sagaria, teleurstellings, vertrou op Hom, verwagtinge, visioen, waak, wanhopigheid. Bookmark the permalink.
From Baptismal Font to Damnation →
2 thoughts on “As praat en pleit nie meer help nie”
Somerset (Sommie) Morkel | September 19, 2013 at 6:22 am
Baie goeie boodskap dankie – Ek het dit vanoggend nodig gehad toe ek hierdie dag begin.
salmon | September 19, 2013 at 11:53 am
Die boodskap was net wat ek nodig gehad het. Ek voel gestig ons bedink die weg God bestuur. God seen